ANDREW WOMMACK EVANKELIUMIN ÄÄRELLÄ
SOTA ON OHI, OSA 1/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle. Tänään aloitan uuden opetussarjan.
Olen antanut sille nimeksi "Sota on ohi."
Nimi johtaa monia harhaan, sillä he eivät ymmärrä totuuksia, -
joista opetan tässä sarjassa, mutta tämä on yksi lempiaiheistani.
Sarja käsittelee sitä, että Herra on vapauttanut meidät täysin synnistä -
ja siihen liittyvästä rangaistuksesta. On vapauttavaa tietää, -
ettei Jumala ole meille vihainen. Hän ei ole edes pahalla tuulella.
Uskonto ei opeta näin, ei edes ns. kristillinen uskonto.
Useimmat evankeliset fundamentalistikristityt motivoivat -
ihmisiä elämään oikein Jumalan vihan ja rangaistuksen voimalla.
Tämä on ehkä radikaali väite, mutta uskon sen olevan totta.
Tästä opetan tässä sarjassa. Uskon, että opetus muuttaa elämäsi.
Tulen opettamaan paljon Luukkaan evankeliumin luvusta 2.
Puhun muistakin raamatunkohdista, mutta ihmiset puhuvat tästä luvusta -
paljon erityisesti näin joulun alla luodakseen joulutunnelmaa.
Sitä käytetään usein väärin -
ja siihen luetaan sisään asioita, joista se ei oikeasti puhu.
Tiedän, että jotkut asiat, joista puhun heti ohjelmani alussa, -
haastavat monien uskomuksia -
sekä kristillisen perinteen ja uskonnon perusajatuksia.
Jos otat opetukseni vastaan, se voi muuttaa suhteesi Jumalaan.
Aloitan jakeesta Luuk. 2:8 -
"Ja sillä seudulla oli paimenia kedolla vartioimassa yöllä laumaansa.
Niin heidän edessään seisoi Herran enkeli, ja Herran kirkkaus -
loisti heidän ympärillään, ja he peljästyivät suuresti.
Mutta enkeli sanoi heille: 'Älkää peljätkö; sillä katso, -
minä ilmoitan teille suuren ilon, joka on tuleva kaikelle kansalle'."
Näissä jakeissa on paljon asiaa. Jakeessa 10 enkeli sanoi: -
"minä ilmoitan teille suuren ilon, joka on tuleva kaikelle kansalle".
Raamattu kertoo pääasiassa Jumalan suhteesta juutalaisiin, -
ja Jeesus tuli maailmaan Israelin kansan kautta, -
mutta Uudessa testamentissa tilanne muuttui. Jeesuksen kautta kaikilla, -
myös meillä ei-juutalaisilla, on pääsy Jumalan luo.
Enkeli sanoi tässä, että ilosanoma kuului kaikille. Kiitos Jumalalle siitä!
Jae 11 "teille on tänä päivänä syntynyt Vapahtaja, joka on Kristus, -
Herra, Daavidin kaupungissa. Ja tämä on teille merkkinä: -
te löydätte lapsen kapaloituna ja seimessä makaamassa."
Jae 13 "Ja yhtäkkiä oli enkelin kanssa suuri joukko taivaallista sotaväkeä, -
ja he ylistivät Jumalaa ja sanoivat: 'Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!'"
Keskityn jakeeseen 14, sillä sitä käytetään ja sovelletaan väärin -
aina joulun alla. Jossakin raamatunkäännöksessä, -
en nyt muista, mikä käännös se on, tämä kohta on käännetty: -
"Ja maan päällä rauha hyväntahtoisia ihmisiä kohtaan."
Toisessa käännöksessä sanotaan: "rauha ihmisten keskuudessa".
Tämä jae tulkitaan yleensä niin, että enkeli julisti -
Kristuksen syntymän tuovan rauhan ihmisten keskuuteen.
Joulun alla puhtaan usein siitä, että tämä on hyvän tahdon aikaa -
ja että maan päällä tulisi vallita rauha ja keskinäinen rakkaus.
Sitä painotetaan tämän jakeen takia, mutta siinä ei oikeasti sanota niin.
Jeesuksen omista sanoista selviää, -
ettei tässä puhuta rauhasta ihmisten kesken.
Jakeessa Matt. 10:34 Jeesus sanoo: -
"Älkää luulko, että minä olen tullut tuomaan rauhaa maan päälle; -
en ole tullut tuomaan rauhaa, vaan miekan.
Sillä minä olen tullut 'nostamaan pojan riitaan isäänsä vastaan -
ja tyttären äitiänsä vastaan ja miniän anoppiansa vastaan; -
ja ihmisen vihamiehiksi tulevat hänen omat perhekuntalaisensa'."
Jeesus itse sanoi, ettei ollut tullut tuomaan rauhaa maan päälle.
Kumpi siis oli oikeassa, Jeesus vai enkeli, -
joka julisti, että Jeesus toisi rauhan ihmisten keskuuteen?
Molemmat olivat oikeassa, mutta enkelin sanoja tulkitaan väärin.
Enkeli ei julistanut, että Jeesuksen tehtävä oli sovittaa ihmisten riidat.
Ei, vaan Jeesus tuli sovittamaan ihmisten välit Jumalan kanssa.
Tässä sanotaan, että Jeesus toi rauhan ihmisten ja Jumalan välille.
Useimmat eivät huomaa tätä.
Toki jos otamme vastaan pelastuksen ja Jumalan rakkauden, -
meidän tulee rakastaa lähimmäistä niin kuin Jumala on rakastanut meitä.
Yksi pelastuksen hyvistä puolista on ihmisten välien paraneminen, -
sillä moni on oppinut kääntämään toisen posken ja antamaan anteeksi.
Se on ehdottomasti yksi pelastuksen sivutuotteista, -
mutta Jeesuksen omat sanat jakeissa Matt. 10:34―36 osoittavat, -
ettei Hänen tehtävänsä ollut tuoda rauhaa ihmisten keskuuteen.
Jakeessa Luuk. 2:14 puhutaan siitä, että Jumalan ja ihmisten välillä -
tulee vallitsemaan rauha, ja se on todella hienoa.
Seurakunta ei ole julistanut tätä.
Se julistaa edelleen, että Jumala on vihainen ja tuomitsee meidät.
Tästä on lukemattomia esimerkkejä.
Kun kaksoistornit romahtivat 11.9.2001 -
ja Pentagoniin iskettiin, -
tärkeimmät ja vaikutusvaltaisimmat kirkolliset johtajat, -
jotka tiedän, sanoivat kaikki, -
että tuo tapahtuma oli Jumalan tuomio Amerikkaa kohtaan -
ja että se oli alkusoittoa Jumalan vihan vuodattamiselle.
Heidän mielestään Katrina- ja Sandy- hurrikaanit, tsunamit, tulvat, -
kuivuudet ja huonot satovuodet -
ovat kaikki olleet osoituksia Jumalan vihasta ja tuomiosta.
Miten se sopii yhteen sen kanssa, että Jeesuksen syntymän myötä -
Jumala suhtautuu ihmisiin hyvän- tahtoisesti ja antaa heille rauhan?
Raamattu julisti, että sota ja Jumalan viha ihmiskuntaa kohtaan olivat ohi, -
ja että Jumalan suhde ihmisiin oli nyt rauhanomainen.
Seurakunta julistaa toisin niin globaalisti kuin yksilötasollakin.
Useimmat seurakunnat pelottelevat Jumalan vihalla ja rangaistuksella -
saadakseen ihmiset toimimaan oikein, esimerkiksi uhraamaan rahaa.
Kolehtipuheissa lainataan esim. jaetta Mal. 3:8 -
"Riistääkö ihminen Jumalalta? Te kuitenkin riistätte minulta.
Mutta te sanotte: 'Missä asiassa me sinulta riistämme?'
Kymmenyksissä ja antimissa.
Te olette kirouksella kirotut, kun te, koko kansa, riistätte minulta.
Tuokaa täydet kymmenykset varastohuoneeseen, -
että minun huoneessani olisi ravintoa, ja siten koetelkaa minua..."
Ihmiset sanovat, että ellemme anna kymmenyksiä, -
saamme maksaa ne lääkärin palkkioina ja pesukoneen korjauksina.
Jumala ottaa omansa väkisin, jos emme anna vapaaehtoisesti.
Ei kuulosta Jumalalta, joka sanoo: "maan päällä rauha".
Uskonto opettaa, että Jumala on yhä edelleen vihainen -
ja ottaa omansa, jos teemme väärin.
Uuden testamentin sanoma on kuitenkin täysin toisenlainen.
Jumalan ja ihmisten välillä on rauha. Seurakunta on kuvannut Jumalan -
ennemminkin elokuvan kummisetänä kuin Taivaan Isänä.
Elokuvassa Guido tulee tervehtimään alueen uutta asukasta ja sanoo, -
että alueella on tapahtunut paljon murtoja liiketiloihin, -
ikkunoita on rikottu ja on ollut tuhopolttoja ja muita kauheuksia, -
mutta jos tulokas maksaa hänelle tietyn summan, mitään ei tapahdu.
Todellisuudessa Guido tietysti sytyttää itse palot ja rikkoo ikkunat -
ja vaatii yrittäjiä maksamaan itselleen lahjuksia tai suojelurahaa, -
tai muuten yritykselle käy huonosti. Näin mafia toimii, -
ja monet seurakunnat kuvaavat Jumalan samanlaisena.
Joko maksat kymmenykset tai joudut sairaalaan.
Jumala saa kymmenysrahat tavalla tai toisella.
Jos maksat vapaaehtoisesti, Hän jättää sinut rauhaan tällä viikolla.
Tiedän, ettei sitä sanota näillä sanoilla, mutta sanoma on tämä.
Eivät enkelit tästä syystä ylistäneet Jumalaa, -
eikä tämä ole uuden liiton sanoma.
Jumala ei ole sinulle vihainen. Hän ei ole edes pahalla tuulella.
Jumala ei tuomitse eikä rankaise sinua.
Jumala vuodatti kaiken vihansa Jeesuksen ylle -
ja tyydytti oikeamielisyytensä rankaisemalla Poikaansa.
Niinpä Hänessä ei ole pisaraakaan vihaa jäljellä syntejäsi kohtaan.
Monien uskonnollisten ihmisen mielestä tämä on jumalanpilkkaa.
Epäröin sanoa näin, ettei opetustani torjuttaisi ennen kuin pääsen loppuun.
Jos jaksat kuunnella loppuun ja tutustut materiaaleihini, -
teen Raamatun avulla selväksi, -
että Jumala pani vihansa Jeesuksen ylle eikä ole vihainen meille.
Niin sanotun "kristinuskon" pääasiallinen sanoma on, -
että ellei Amerikka tee parannusta, sitä kohtaa Jumalan viha.
Samaa sanomaa julistetaan kaikkialla muuallakin maailmassa, -
kuten Euroopassa tai Afrikassa. Jumalan väitetään olevan vihainen -
ja pitävän maatamme roikkumassa helvetin yllä.
Narukin on jo tulessa ja katkeaa pian, ellemme tee parannusta.
Kauan sitten julistin eräältä mieheltä poimimaani opetusta: -
"Ellei Jumala tuomitse Amerikkaa sen jumalattomuuden vuoksi, -
Hän saa pyytää anteeksi Sodomalta ja Gomorralta."
Amerikasta oli tullut yhtä turmeltunut kuin Sodoma ja Gomorra olivat.
1. Mooseksen kirjan luvussa 19 Jumala antoi sataa tulta ja tulikiveä -
taivaasta ja tappoi kaikki noiden kaupunkien asukkaat -
Lootin perhettä lukuun ottamatta.
Julistin, että Jumala saisi pyytää anteeksi Sodomalta ja Gomorralta, -
ellei tuomitsisi Amerikkaa, niin turmeltuneita olimme.
Nyt kun ymmärrän, että Jumala pani kaikki syntimme Jeesuksen ylle -
ja on jo tuominnut ne Jeesuksen lihassa, minusta olisi oikein sanoa, -
että jos Jumala tuomitsee Amerikan, Hän saa pyytää Jeesukselta anteeksi.
Jeesushan on maksanut kaikkien Amerikan syntien hinnan.
Jumala rankaisi omaa Poikaansa ja vuodatti vihansa tämän ylle.
Selitän tämän vielä jatkossa paremmin raamatunkohtien avulla.
Jumala on maksanut synneistämme.
1. Joh. 2:2 "Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Jeesus ei maksanut vain niiden syntejä, joiden Hän tiesi ennalta -
ottavan pelastuksen vastaan, vaan koko maailman synnit.
Amerikan, Euroopan, Australian, -
Intian, Afrikan ja koko maailman synnit on maksettu.
Sekä uskovien että ei-uskovien synnit on jo maksettu.
Jumala on maksanut niiden hinnan. Ovatko kaikki siis pelastettuja?
Eivät, sillä pelastus on otettava vastaan uskomalla Jeesuksen työhön.
Room. 5:2 "...olemme uskossa saaneet pääsyn tähän armoon, -
jossa me nyt olemme".
Pääsy Jumalan armoon saadaan uskon kautta.
Jos ihminen ei usko Jeesukseen eikä ota Häntä Herrakseen, -
hän ei hyödy siitä, että hänen syntiensä hinta on maksettu, -
sillä hän on torjunut tuon maksun. Niinpä hän saa kuoltuaan -
maksaa omien syntiensä hinnan, ellei tee parannusta ratkaisustaan.
Hän syyllistyy myös pahimpaan syntiin, Jeesuksen uhrin torjumiseen.
En siis sano, että koska Jumala sovitti koko maailman synnit, -
meidän ei tarvitsisi uskoa Jumalaan eikä syntyä uudesti, -
mutta koska elämme seurakunnan aikaa, -
Jumala ei lue ihmisen syntejä hänen viakseen. Selitän tätä lisää.
2. Kor. 5:19 "Jumala oli Kristuksessa ja sovitti maailman itsensä kanssa -
eikä lukenut heille heidän rikkomuksiaan".
Jumala ei lue syntejä ihmisten viaksi eikä halua tuomita Amerikkaa.
Tällainen puhe kauhistuttaa uskonnollisia ihmisiä, -
jotka on kasvatettu palvelemaan Jumalaa rangaistuksen pelosta, -
ei rakkaudesta ja kiitollisuudesta Jumalan tekoja kohtaan.
Kun opetan, että synnit on maksettu eikä rangaistusta tarvitse pelätä, -
ihmiset, jotka ovat aina palvelleet Jumalaa vain rangaistuksen pelosta, -
luulevat, että opetukseni saa ihmiset elämään synnissä.
Tällaiset ihmiset eivät elä pyhää elämää rakkaudesta Jumalaan -
vaan ansaitakseen Jumalan suosion. Heillä ei ole mitään muuta syytä -
palvella Jumalaa. Selitän näitä asioita jatkossa yksityiskohtaisemmin.
Rakkaus ja kiitollisuus Jumalaa ja Hänen tekojaan kohtaan -
saa ihmisen itse asiassa elämään pyhempää elämää kuin pelko.
Pelko on alkukantaisempi tunne kuin rakkaus.
Pelon ymmärtävät kaikki, niin uskovat kuin ei-uskovat.
Meitä kaikkia on joskus rangaistu, emmekä halua sen toistuvan.
Jopa ei-uskovatkin voi saada maksamaan kymmenykset, -
jos he pelkäävät, että muuten Jumala vie rahat heiltä väkisin.
Heidät voi saada elämään oikein ja tekemään tiettyjä asioita, -
jos he pelkäävät, että muuten tuli iskee taivaasta ja tappaa heidät.
Mutta Jumala ei ole tuollainen. Hän on maksanut syntiemme hinnan.
Rangaistuksen pelko ei ole enää syy palvella Jumalaa.
Entä jos kertoisimme ihmisille hyvät uutiset Jumalan hyvyydestä -
ja siitä, että Jeesus kuoli syntiemme takia, uskoimmepa siihen tai emme?
Meidät on jo vapautettu, mutta se on otettava uskossa vastaan.
Tätä ilosanomaa meidän pitäisi julistaa.
Hunaja houkuttelee enemmän kärpäsiä kuin etikka.
Jakeen Room. 2:4 mukaan Jumalan hyvyys vetää parannukseen.
Jos julistaisimme Jumalan hyvyyttä, ihmiset tulisivat paikalle joukoittain.
He tulisivat, sillä he tietävät kyllä olevansa syntisiä.
Tiedän, etteivät kaikki ajattele näin, mutta uskon vain Raamatun sanaan.
Sydämessään jokainen tietää, että on olemassa vain yksi Jumala -
emmekä me itse ole Hän. Jos joku uhkaisi heitä aseella, -
he alkaisivat heti rukoilla Jumalaa, johon eivät muka usko.
Joskus ihmisiä haastatellaan tv:ssä ja heiltä kysytään, -
mihin he uskovat menevänsä, jos kuolisivat nyt.
Useimmat sanovat uskovansa, että menisivät taivaaseen, -
koska ovat omasta mielestään suhteellisen hyviä ihmisiä.
Useimmat uskovat Jumalan hyväksyvän meidät, -
jos teemme enemmän hyvää kuin pahaa.
Näin ihmiset uskovat, mutta Raamattu sanoo toisin.
Room. 3:23 "kaikki ovat syntiä tehneet ja ovat Jumalan kirkkautta vailla".
Oletko tehnyt syntiä? Useimmat myöntävät tehneensä.
Raamatun mukaan kukaan, joka valehtelee, ei pääse taivaaseen.
Oletko valehdellut? Room. 6:23 "synnin palkka on kuolema".
Pääsetkö taivaaseen, jos olet tehnyt syntiä ja synnin palkka on kuolema?
Tällaiset kysymykset murtautuvat ihmisten pinnan alle.
Monet väittävät, että kaikki on hyvin, mutta sydämessään he tietävät, -
että ovat tehneet syntiä ja ovat Jumalan kirkkautta vailla.
Jos kysyt oikeita kysymyksiä, ihmisten itsevarmuus karisee, -
eikä heistä tunnukaan, että kaikki on hyvin. He saattavat sanoa niin, -
sillä suhteellinen hyvyys on nykyajan mantra, jota kaikki toistavat.
Sydämessään ihmiset pelkäävät kuolemaa ja Jumalan kohtaamista, -
sillä he tietävät oman syntisyytensä. Julistamalla Jumalan vihaa -
ja uhkailemalla rangaistuksilla voimme saada jonkin verran vastakaikua, -
mutta tuollainen sanoma ei vapauta ketään. Se vain lisää epävarmuutta.
Jos saarnaamme enkelin tavoin, että Jumala haluaa rauhaa -
ihmisten kanssa, vuodatti vihansa Jeesuksen ylle -
eikä lue syntejä viaksemme, monet ottavat tarjotun pelastuksen vastaan.
Olen nähnyt, että ihmiset vastaavat tuohon kutsuun ja Jumalan hyvyyteen.
Kuullessaan, että Jeesus kuoli heidän syntiensä takia, -
ihmiset uhraavat elämänsä Herralle, joka on ollut heille niin hyvä -
ja käyttävät elämänsä kertoakseen näistä asioista muille.
He eivät uhraa elämäänsä rangaistuksen ja tuomion pelosta.
Jeesus sanoi jakeessa Joh. 15:13 "Sen suurempaa rakkautta -
ei ole kenelläkään, kuin että hän antaa henkensä ystäväinsä edestä."
Rakkaus motivoi tekemään uhrauksia, ei rangaistuksen ja tuomion pelko.
Tämä oli lyhyt alustus sarjaani. Puhun näistä asioista lisää jatkossa.
Halusin tehdä selväksi, että jakeessa Luuk 2:14 enkeli ei julistanut -
rauhaa ihmisten kesken vaan rauhaa Jumalalta ihmisiä kohtaan, -
sillä Jeesus, Uhrikaritsa, oli nyt tullut maailmaan.
Hänet tultaisiin uhraamaan koko maailman syntien tähden.
Jumala oli päättänyt rangaista omaa Poikaansa synneistämme.
Enkelit tiesivät, mitä oli tulossa ja mitä Jeesuksen tulo merkitsi.
Siksi he lauloivat: "Kunnia Jumalalle korkeuksissa!"
Enkelit tiesivät, että sota olisi pian ohi ja Jumalan viha syntejä kohtaan -
saisi tyydytyksen Jeesuksen kautta. Tämä on todella väkevä totuus.
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Sarjan ensimmäinen osa kertoo rauhasta ja hyvästä tahdosta.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Myös Andrewin uusin kirja aiheesta "Opetusta Eliasta" -
on saatavana 9 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Haluan kutsua teidät mukaan seminaariini Phoenixiin 2.―4.1.2014.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
Charis-raamattukoulu kasvaa räjähdysmäisesti, -
ja uusien tilojen rakennustyöt edistyvät päivä päivältä.
Nettisivultamme voit lukea kuulumiset projektista Andrewin näkökulmasta.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme.
Tarinoista saat tietää, mitä todella tapahtuu -
Andrew Wommack Ministriesissä ja Charis-raamattukoulussa.
Sisäpiirin tarinat löydät vain nettisivuiltamme.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Lisätietoa nettisivuiltamme.
Englantilaisessa perheessä oli kaksi kehityshäiriöistä kärsivää poikaa.
Sanoma Jumalan ehdottomasta armosta ja rakkaudesta -
johti heidät kohti täydellistä paranemista ja ennalleenasettamista.
Voit lukea McDermottien tarinan nettisivuiltamme.
Suomennos: Anni Lähteenmäki